**Beszámoló**

a soproni Líceumi Diákszövetség **2014. évi** pénzügyi helyzetéről.

Beszámolómban a Diákszövetség pénzügyi helyzetéről, bevételeiről és kiadásairól kívánom tájékoztatni a tisztelt közgyűlést.

A diákszövetség pénzkészletét az OTP-nél vezetett számlánkon, valamint készpénzben tartjuk, onnan vesszük fel a kiadásokhoz szükséges pénzeszközöket. Az átmenetileg kiadásokra el nem költött pénzt tartós betétként helyezzük el.

A **2014. év** elején az alábbi pénzeszközökkel rendelkeztünk:

* különböző időpontokra lekötve **167.000-Ft**
* le nem kötött pénz számlán és készpénzben **516.353-Ft**
* év eleji pénzeszközeink **683.353-Ft**

A diákszövetség bevétele a diákszövetségi tagok adományaiból és a bankban lévő lekötött pénzek kamatainak bevételéből származik.

A diákszövetség tagjainak adományaiból az összes bevételünk **300. 000-** **Ft.**

Ebből az összegből **160.090-Ft** az 1945-ben érettségizettek megemlékezéseire használandó fel.

A befizetett összegek nagysága változó, **500 Ft-tól - 10. 000 Ft-ig** fizettek be adományokat a tagok.

Az összes bevétel az évfolyamán **300. 440- Ft.**

Az év eleji egyenleg és a tárgyévi bevételek együttes összege: **983.793 -Ft.**

A bevételeket elsősorban a rászoruló diákok eseti és rendszeres támogatására, pályamunkák díjazására, különféle táborok támogatására és postázásra használjuk fel, a kuratórium és a választmány által jóváhagyott terveknek megfelelően.

 A döntésnek megfelelően a beérkezett kérelmek alapján a diákszövetség titkára utalványozza a kifizethető összeget, a kifizetés ennek megfelelően történik.

**2014. évben az alábbi kifizetéseket teljesítettük:**

* Eseti támogatás **10.000-Ft**
* Ágoston Ernő- díj  **8.000-Ft**
* Rendszeres támogatás **320.000-Ft**
* Egyéb költségek, postaköltség, koszorúk, stb. **71.475-Ft**

**Összes kiadás: 409.475-Ft**

Év végi pénzkészlet: **574.318-Ft**, mely összeget az OTP-nél vezetett számlán, valamint készpénzben tartjuk.

Ezen összegből **2014. december 31-i** állapot szerint **167.000-Ft** van lekötve különböző időpontokra.

A felsorolt kiadások céljaiból megállapítható, hogy a befolyt pénzeszközök a diákszövetség létrehozásakor meghatározott célokra kerülnek felhasználásra.

A befolyt pénzek felhasználását tételes ellenőrzéssel a kuratórium által kijelölt kuratóriumi tag ellenőrzi, aláírásával hitelesíti a kiadások megtörténtét és jogosságát.

A kifizetéseket a diákszövetség titkára, **Csukásné Bencsik Zsuzsanna** utalványozza, csak az utalványozott igények kerülnek kifizetésre.

**Sopron, 2015. május 16.**

 **Tóthné Szakály Liliann**

 **pénztáros**